open-index/open-wikipedia-markdown huggingface dataset:
Πρώτος προγόμφιος άνω γνάθου

Ο μόνιμος **πρώτος προγόμφιος άνω γνάθου** είναι οπίσθιο δόντι και ανήκει στην ομάδα των προγομφίων. Είναι το τέταρτο δόντι του οδοντικού φραγμού εκατέρωθεν της μέσης γραμμής του προσώπου, τοποθετημένο ανάμεσα στον κυνόδοντα προς την εγγύς όμορη επιφάνειά του και στον δεύτερο προγόμφιο προς την άπω όμορη επιφάνειά του. Ο προγόμφιος βοηθά στην άλεση της τροφής. Ανατέλλει κατά το δέκατο έτος. Ο νεογιλός φραγμός δεν έχει προγόμφιους.
## Γενικά χαρακτηριστικά
Ο πρώτος προγόμφιος άνω γνάθου παρειακά μοιάζει με τον κυνόδοντα αν και είναι πιο κοντό δόντι. Παρειακά έχει κωδωνοειδές σχήμα ενώ η μασητική του επιφάνεια τραπεζοειδές. Το παρειακό έπαρμά του ξεκινά από μασητικά και φτάνει μέχρι τον αυχένα. Στον αυχένα παρουσιάζει δύο με τρεις επάλληλες γραμμώσεις. Η υπερώια επιφάνεια είναι μικρότερη και μοιάζει με σφαίρα λόγω της κυρτότητας που παρουσιάζει. Είναι πολύριζο δόντι καθώς έχει δύο ρίζες όπου το ακρορρίζιό τους συχνά εμφανίζει κλίση προς τα άπω. 

Οι επιφάνειες του δοντιού διακρίνονται σε:
* προστομιακή ή παρειακή (προς το μάγουλο),
* γλωσσική ή υπερώια,
* μασητική,
* εγγύς όμορη (η επιφάνεια επαφής προς το όμορο δόντι σε σχέση με τη μέση γραμμή του προσώπου),
* άπω όμορη (η απέναντι της εγγύς). 
## Ιδιαίτερα χαρακτηριστικά
Είναι ο μόνος απ' όλους τους προγόμφιους που το εγγύς παρειακό χείλος του έχει μεγαλύτερο μήκος από το άπω και αυτό γιατί η κορυφή του παρειακού φύματος βρίσκεται περισσότερο προς τα άπω. Έχει σχεδόν πάντα αύλακα στην εγγύς όμορη ακρολοφία του.
## Διαφορές
### Πρώτου και δεύτερου προγόμφιου άνω γνάθου
Ο πρώτος προγόμφιος έχει δύο ρίζες ενώ ο δεύτερος μία. Το γλωσσικό φύμα του είναι πιο κοντό έναντι του παρειακού. Το παρειακό φύμα του είναι πιο οξύαιχμο και ο μέσος λοβός της παρειακής επιφάνειας πιο έντονος. Στον δεύτερο προγόμφιο και τα δύο φύματα έχουν το ίδιο ύψος και σπάνια υπάρχει αύλακα στην εγγύς όμορη ακρολοφία του.
### Άνω και κάτω μόνιμων πρώτων προγομφίων
Ο πρώτος προγόμφιος άνω γνάθου είναι μεγαλύτερο δόντι και έχει δύο ρίζες ενώ ο κάτω μία. Το γλωσσικό φύμα του προγόμφιου της κάτω γνάθου είναι υποτυπώδες σε αντίθεση με του άνω.

## Φωτογραφίες


File:Maxillary first premolars01-01-06.png|Οι πρώτοι μόνιμοι προγόμφιοι άνω γνάθου σημειωμένοι με κόκκινο χρώμα. Στον νεογιλό φραγμό δεν υπάρχουν προγόμφιοι.
Αρχείο:Ανθρώπινο στόμα.jpg|To ανθρώπινο στόμα, διακρίνονται οι πρώτοι προγόμφιοι άνω γνάθου.
Αρχείο:Odontiki anatomia.jpg|Ανατομία πολύριζου δοντιού.
Αρχείο:FDI μόνιμων.jpg|Σύστημα κωδικοποίησης δοντιών FDI.
File:Maxilla close-up animation.gif|Άνω γνάθος, οδοντικός φραγμός.
Αρχείο:Dental cosmos (1889) (14595243898).jpg|Σύγκλειση δοντιών, φαίνεται πως συγκλίνει ο πρώτος άνω προγόμφιος με τους ανταγωνιστές του.
Αρχείο:The Dental cosmos (1914) (14765795774).jpg|Σύγκλειση δοντιών



## Δείτε ακόμα
* Πρώτος προγόμφιος κάτω γνάθου
* Προγόμφιοι
* Άνω γνάθος
## Παραπομπές


Κατηγορία:Δόντια
Κύπελλο Αυστραλίας (ποδόσφαιρο ανδρών)

Το **Κύπελλο Ποδοσφαιρικής Ομοσπονδίας Αυστραλίας** (αγγλικά: *Football Federation Australia Cup*, FFA Cup) αποτελεί την κύρια ποδοσφαιρική διοργάνωση κυπέλλου στην Αυστραλία. Η διοργάνωση διεξάγεται από την Ποδοσφαιρική Ομοσπονδία Αυστραλίας (FFA), εξ ού και η ονομασία της.

Εμπεριέχει όλες τις ομάδες του πρωταθλήματος της κορυφαίας κατηγορίας της χώρας, της Α-Λιγκ, όπως και ομάδες από τα πολιτειακά (NSL) και άλλα πρωταθλήματα της χώρας. Οι ομάδες των χαμηλότερων κατηγοριών αγωνίζονται στις πρώτες φάσης της διοργάνωσης, με τις ομάδες της Α-Λιγκ να μετέχουν απευθείας στις επόμενες φάσεις του θεσμού. Αυτή τη στιγμή η διοργάνωση χρηματοδοτείται από το Westfield Group, συνεπώς, είναι επισήμως γνωστό ως *Westfield FFA Cup*.

Η πρώτη διοργάνωση του θεσμού του κυπέλλου έλαβε χώρα το 2014, οπότε και ανακηρύχθηκε η πρώτη κυπελλούχος ομάδα. Προς το παρόν διεξάγονται συζητήσεις, με σκοπό να εξακριβωθεί κατά πόσο οι κυπελλούχες από μελλοντικές περιόδους της διοργάνωσης θα δικαιούνται μία θέση στην ηπειρωτική διοργάνωση, το Τσάμπιονς Λιγκ.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αυστραλία
Παγκόσμιο πρωτάθλημα Φόρμουλα 1 (2001)

250px|μικρογραφία|δεξιά|Ο Μίχαελ Σουμάχερ κερδίζοντας το Γκραν Πρι της Ουγγαρίας γίνεται για τέταρτη φορά παγκόσμιος πρωταθλητής
Το **Παγκόσμιο Πρωτάθλημα της Φόρμουλα 1 του 2001** ήταν το 52ο που διοργάνωσε η FIA (Διεθνής Ομοσπονδία Αυτοκινήτου). Περιλάμβανε 17 αγώνες, ο πρώτος έγινε στη Μελβούρνη της Αυστραλίας στις 4 Μαρτίου 2001 και ο τελευταίος στη Σουζούκα της Ιαπωνίας στις 14 Οκτωβρίου 2001.

Το πρωτάθλημα οδηγών κατέκτησε, για δεύτερη συνεχόμενη σαιζόν, ο Γερμανός Μίχαελ Σουμάχερ, ενώ ήταν το τέταρτό του πρωτάθλημα στο σύνολο. Το πρωτάθλημα κατασκευαστών κατέκτησε η Σκουντερία Φερράρι συγκεντρώνοντας συνολικά 179 βαθμούς.

## Ομάδες και οδηγοί

:† Όλοι οι κινητήρες έπρεπε να έχουν δέκα κυλίνδρους, διαμόρφωση V10 και κυβισμό του κινητήρα που να μην υπερβαίνει τα 3000 κυβικά.

### Αλλαγές των ομάδων στη διάρκεια του Πρωταθλήματος
225px|μικρογραφία|δεξιά|Ο Ζαν Αλεζί με το μονοθέσιο AP04 της Προστ
(1): Η ταϊβανέζικη εταιρεία Acer Inc. παρείχε χορηγία στην ομάδα Προστ και στη συμφωνία που υπέγραψε είχε ως όρο τόσο η ομάδα όσο και οι κινητήρες Φερράρι της ομάδας να φέρουν το εμπορικό σήμα Acer.

## Βαθμολογίες
Το σύστημα βαθμολόγησης είχε τη βάση 10–6–4–3–2–1 βαθμών για τους πρώτους έξι που τερμάτισαν σε κάθε αγώνα.

### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

:† Οδηγοί που δεν ολοκλήρωσαν τον αγώνα, αλλά πήραν κατάταξη

### Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Παραπομπές


## Εξωτερικοί σύνδεσμοι

* Επίσημη ιστοσελίδα της Φόρμουλα 1

Φορμουλα 1
2001
Αυστραλιανό ποδόσφαιρο

Το **αυστραλιανό ποδόσφαιρο** (αγγλικά: *Australian football*) αναφερόμενο ως *ποδόσφαιρο αυστραλιανών κανόνων* (Australian rules football) ή σε διεθνές επίπεδο με το ακρωνύμιο «AFL» λόγω της Ομοσπονδίας Αυστραλιανού Ποδοσφαίρου, γνωστό στην ελληνική ομογένεια ως **αυστραλέζικο ποδόσφαιρο**, είναι ένα άθλημα που παίζεται ανάμεσα σε δύο ομάδες με δεκαοκτώ παίκτες στον αγωνιστικό χώρο, είτε σε γήπεδο αυστραλιανού ποδοσφαίρου, είτε σε ένα τροποποιημένο γήπεδο κρίκετ, ή σε παρόμοιου μεγέθους αθλητικό χώρο. Ο κύριος τρόπος για να κερδίσουν πόντους είναι, λακτίζοντας την μπάλα, με σκοπό να την περάσουν μεταξύ των δύο υπερυψωμένων τερμάτων. Η ομάδα με την υψηλότερη συνολική βαθμολογία στο τέλος του αγώνα κερδίζει, εκτός εάν ο αγώνας λήξει ισόπαλος.

## Δείτε επίσης
* Ποδόσφαιρο διεθνών κανόνων

## Παραπομπές


## Εξωτερικοί σύνδεσμοι
* Australian Football: Celebrating The History of the Great Australian Game

Αυστραλιανό ποδόσφαιρο
Κατηγορία:Ομαδικά αθλήματα
Κατηγορία:Παιχνίδια με μπάλα
Ομοσπονδία Αυστραλιανού Ποδοσφαίρου

:*Δε θα πρέπει να συγχέεται με την [[Ποδοσφαιρική Ομοσπονδία Αυστραλίας]], υπεύθυνη για το άθλημα του ποδοσφαίρου στην Αυστραλία*

Η **Ομοσπονδία Αυστραλιανού Ποδοσφαίρου** (αγγλικά: *Australian Football League*, **AFL**) είναι η διοργανώτρια αρχή του ομώνυμου πρωταθλήματος στο άθλημα του αυστραλιανού ποδοσφαίρου. Μέσω της Επιτροπής (AFL Commission), η AFL αποτελεί την ύψιστη διοικητική αρχή του αθλήματος και είναι υπεύθυνη για τον έλεγχο των κανόνων του παιχνιδιού. Ιδρύθηκε αρχικά ως «Βικτοριανή Φούτμπολ Λιγκ» (VFL) όταν αποσχίσθηκε από την πρώην Βικτοριανή Ποδοσφαιρική Ομοσπονδία (VFA), με το πρωτάθλημα να ξεκινά το 1897. Αρχικά περιλάμβανε μόνο τις ομάδες που έδρευαν στην αυστραλιανή πολιτεία της Βικτώριας, ενώ το 1990 μετονομάστηκε σε «Ομοσπονδία Αυστραλιανού Ποδοσφαίρου» (AFL), έπειτα από την επέκτασή της και σε άλλα κράτη τη δεκαετία του '80.

Το πρωτάθλημα της AFL αποτελείται σήμερα από 18 ομάδες, κατανεμημένες σε πέντε από τις έξι πολιτείες της Αυστραλίας (η Τασμανία αποτελεί εξαίρεση). Οι αγώνες διεξάγονται σε όλες τις πολιτείες και επικράτειες της Αυστραλίας, καθώς και στη Νέα Ζηλανδία. Η αγωνιστική περίοδος του πρωταθλήματος της AFL αποτελείται σήμερα από μία προκαταρκτική φάση (γνωστή ως *ΝΑΒ Challenge*), που ακολουθείται από μία περίοδο με 23 αγωνιστικές (εντός και εκτός έδρας), που διεξάγεται κατά τη διάρκεια του αυστραλιανού χειμώνα (Μάρτιο έως Σεπτέμβριο). Οι οκτώ κορυφαίες ομάδες στη συνέχεια μετέχουν σε μία σειρά τελικών σε μορφή νοκ-άουτ, οι οποίοι αποτελούν τα πλέι-οφ του πρωταθλήματος και ολοκληρώνονται με το μεγάλο τελικό (AFL Grand Final), ο οποίος πραγματοποιείται κάθε χρόνο στο Μέλμπουρν Κρίκετ Γκράουντ. Η νικήτρια ομάδα του μεγάλου τελικού ονομάζεται «πρέμιερ» (premier) και της απονέμεται το τρόπαιο του πρωταθλήματος.

## Παραπομπές


## Εξωτερικοί σύνδεσμοι
* 

Αυστραλιανό ποδόσφαιρο
Επιτροπή Ομοσπονδίας Αυστραλιανού Ποδοσφαίρου

Η **Επιτροπή Ομοσπονδίας Αυστραλιανού Ποδοσφαίρου** (αγγλικά: *AFL Commission*) είναι το επίσημο κυβερνόν σώμα του αθλήματος του αυστραλιανού ποδοσφαίρου και του πρωταθλήματος της Ομοσπονδίας Αυστραλιανού Ποδοσφαίρου (AFL).

Η επιτροπή της AFL είναι υπεύθυνη για τη διαχείριση του αθλήματος και στο σύνταγμά της διακηρύσσεται ως «φύλακας του κώδικα», το καθολικά υπεύθυνο σώμα για το άθλημα του αυστραλιανού ποδοσφαίρου. Από τη σύστασή της το 1985, η επιτροπή έχει γίνει όλο και πιο εύρωστη και ισχυρή, ενώ έχει τον έλεγχο του αθλήματος στην Αυστραλία από το 1993, όπως και σε διεθνές επίπεδο από το 2005.

Υπάρχουν οκτώ μέλη που απαρτίζουν την επιτροπή της AFL, οι οποίοι εκλέγονται από τους 18 συλλόγους του πρωταθλήαμτος της AFL, με κάθε ομάδα να δικαιούται να υποβάλει υποψηφιότητες.

## Παραπομπές


## Εξωτερικοί σύνδεσμοι
* 

Αυστραλιανό ποδόσφαιρο
Γαελικό ποδόσφαιρο

:*Tο «ιρλανδικό ποδόσφαιρο» ανακατευθύνει εδώ. Δεν πρέπει να συγχέεται με το [[ποδόσφαιρο στην Ιρλανδία]]*

Το **γαελικό ποδόσφαιρο** (ιρλανδικά: Peil Ghaelach, σύντομο όνομα: *Peil* ή *Caid*, αγγλικά: *Gaelic football*), που συνήθως αναφέρεται ως *ποδόσφαιρο* (football) ή *ιρλανδικό* (Gaelic), είναι ένα ιρλανδικό ομαδικό άθλημα. Αποτελεί μια μορφή ποδοσφαίρου που προέρχεται από παραδοσιακά ιρλανδικά παιχνίδια με μπάλα. Διεξάγεται μεταξύ δύο ομάδων με 15 παίκτες η κάθε μία, σε ένα ορθογώνιο γήπεδο με γρασίδι. Στόχος του παιχνιδιού είναι η επίτευξη τέρματος με λάκτισμα ή με διατήρηση της μπάλας στην τελική γραμμή της αντίπαλης ομάδας ή ανάμεσα σε δύο κάθετες δοκούς πάνω από την εστία, με ύψος 2,5 μέτρα (8,2 πόδια) από το έδαφος (1 βαθμός).

## Δείτε επίσης
* Ποδόσφαιρο διεθνών κανόνων

## Περαιτέρω μελέτη
* Μάθετε για το ιδιόμορφο Ιρλανδικό Ποδόσφαιρο eobserver.co.uk

## Παραπομπές


## Εξωτερικοί σύνδεσμοι

*Κανόνες

Χέρλινγκ
Κατηγορία:Ομαδικά αθλήματα
Γαελική Αθλητική Ομοσπονδία

Η **Γαελική Αθλητική Ομοσπονδία** (αγγλικά: *Gaelic Athletic Association*, GAA, ιρλανδικά: *Cumann Lúthchleas Gael*, , CLG) είναι ιρλανδική και διεθνής ερασιτεχνική αθλητική και πολιτιστική οργάνωση, με στόχο κυρίως στην προώθηση των γαελικών παιχνιδιών, τα οποία περιλαμβάνουν τα παραδοσιακά ιρλανδικά αθλήματα τα οποία είναι χέρλινγκ, καμόγκι, γαελικό ποδόσφαιρο, χάντμπολ και ράουντερς. Η GAA προωθεί επίσης την ιρλανδική μουσική, το χορό και την ιρλανδική γλώσσα.

Γαελικό ποδόσφαιρο και χέρλινγκ είναι οι πιο δημοφιλείς δραστηριότητες που προωθούνται από την οργάνωση, όπως και τα πιο δημοφιλή αθλήματα στη Δημοκρατία της Ιρλανδίας όσον αφορά την προσέλευση. Το γαελικό ποδόσφαιρο είναι επίσης το μεγαλύτερο σε συμμετοχές άθλημα στη Βόρεια Ιρλανδία. Οι διοργανώσεις, οι δραστηριότητες και οι δομές οργάνωσης της GAA εκτείνονται σε όλη την Ιρλανδία, χωρίς να γίνεται αναφορά στα σύνορα από το 1921. Το γαελικό ποδόσφαιρο γυναικών και το καμόγκι εποπτεύονται από τη Γαελική Ποδοσφαιρική Ομοσπονδία Γυναικών και την Ομοσπονδία Καμόγκι της Ιρλανδίας αντίστοιχα. Η Γαελική Αθλητική Ομοσπονδία Χειροσφαίρισης είναι υπεύθυνη για το άθλημα τς γαελικής χειροσφαίρισης, ενώ το άθλημα ράουντερς εποπτεύεται από το Εθνικό Συμβούλιο Γαελικής Αθλητικής Ομοσπονδίας.

Από την ίδρυσή της στα τέλη του 19ου αιώνα, η GAA έχει εξελιχθεί έχοντας σημαντική επιρροή στην ιρλανδική αθλητική και πολιτιστική ζωή, με σημαντική εμβέλεια σε κοινότητες σε όλη την Ιρλανδία και μεταξύ της ιρλανδικής διασποράς. Έχει περισσότερα από 500.000 μέλη σε όλο τον κόσμο, ενεργητικό άνω των 2,6 δισ. ευρώ, και δηλωθέντα συνολικά έσοδα των 94,8 εκ. ευρώ το 2010, με συνολικό μεικτό κέρδος 78,5 εκ. ευρώ.

## Διοργανώσεις
### Διεθνείς
* Σειρές Διεθνών Κανόνων (International Rules Series)
* Διεθνείς Σειρές Σίντι/Χέρλινγκ (Shinty/Hurling International Series)

### Διαπεριφεριακές
* Διαπεριφεριακό Κύπελλο Μάρτιν Ντόνελι (Martin Donnelly Interprovincial Cup)

### Κομητειακές
#### Ποδόσφαιρο
* Πανιρλανδικό Κύριο Πρωτάθλημα Ποδοσφαίρου (All-Ireland Senior Football Championship)

#### Χέρλινγκ
* Πανιρλανδικό Κύριο Πρωτάθλημα Χέρλινγκ (All-Ireland Senior Hurling Championship)

## Παραπομπές


## Εξωτερικοί σύνδεσμοι
* 

Γαελική Αθλητική Ομοσπονδία
Σίγκουρντουρ Ίνγκι Γιόχανσον

Ο **Σίγκουρντουρ Ίνγκι Γιόχανσον** (ισλ. *Sigurður Ingi Jóhannsson*) είναι Ισλανδός πολιτικός του Προοδευτικού Κόμματος και διετέλεσε πρωθυπουργός της χώρας από τις 7 Απριλίου 2016 ως τις 11 Ιανουαρίου του 2017. Έχει διατελέσει υπουργός Αλιείας και Γεωργίας και υπουργός Περιβάλλοντος και Φυσικών Πόρων. Ύστερα από την παραίτηση του Σίγκμουντουρ Νταβίντ Γκουνλάουγκσον, με αφορμή τη διαρροή των Panama Papers, ο Σίγκουρντουρ ανέλαβε πρωθυπουργός.

Τον διαδέχθηκε στην πρωθυπουργία ο Μπιάρνι Μπενέντικτσον.

## Παραπομπές


Κατηγορία:Πρωθυπουργοί της Ισλανδίας
Πτήση 241 Aerosvit

Η **Πτήση 241 της [[Aerosvit]]** ήταν επιβατική αεροπορική πτήση, η οποία αναχώρησε από το Κίεβο και συνετρίβη κατά τη διάρκεια αποτυχημένης προσέγγισης στον Διεθνή Κρατικό Αερολιμένα Θεσσαλονίκης στις 17 Δεκεμβρίου 1997, με αποτέλεσμα να χάσουν τη ζωή τους τα 70 άτομα που επέβαιναν στο αεροπλάνο.

## Η πτήση και το ατύχημα
Η πτήση ήταν αρχικά προγραμματισμένη να πραγματοποιηθεί με αεροσκάφος τύπου Boeing 737. Το πρώτο σκέλος της πτήσης, μεταξύ Κιέβου και Οδησσού, πραγματοποιήθηκε με το Boeing 737, αλλά λόγω τεχνικών προβλημάτων με τους κινητήρες, το αεροσκάφος αντικαταστάθηκε με ένα τύπου Yakovlev Yak-42. Η πτήση συνέχισε με κατεύθυνση τη Θεσσαλονίκη. Καθώς το αεροσκάφος προσέγγιζε το αεροδρόμιο, απέτυχε στην ενόργανη προσγείωση (Instrument Landing System, (ILS)) και έπρεπε να πραγματοποιήσει εκ νέου προσπάθεια προσγείωσης. Δόθηκε εντολή στο πλήρωμα να κατευθύνει το αεροσκάφος βόρεια και να αναμένει για τη δεύτερη προσπάθεια. Το πλήρωμα δεν κατάφερε να πραγματοποιήσει την προβλεπόμενη πορεία και κατεύθυνε το αεροσκάφος δυτικά-νοτιοδυτικά, πετώντας προς τη πλαγιά των Πιερίων Ορέων στα 1.006 μέτρα (3.300 πόδια). Η συντριβή σκότωσε τους 70 επιβάτες και μέλη πληρώματος.

## Επιχείρηση διάσωσης
Όταν η πτήση άρχισε να αγνοείται, συστάθηκε μια ομάδα διάσωσης. Η Πολεμική Αεροπορία συνέδραμε στην αναζήτηση των συντριμμιών, που ανακαλύφθηκαν τρεις μέρες μετά το συμβάν, στις 20 Δεκεμβρίου 1997.

Ένα αεροσκάφος Lockheed C-130 Hercules της Πολεμικής Αεροπορίας που συμμετείχε στις επιχειρήσεις αναζήτησης της πτήσης 241, συνετρίβη κοντά στην Αθήνα, σκοτώνοντας  και τα 5 μέλη πληρώματος.

## Το αεροσκάφος
Η πτήση πραγματοποιούνταν με αεροσκάφος τύπου Yakovlev Yak-42, με νηολόγιο UR-42334. Το αεροσκάφος είχε πετάξει για πρώτη φορά το 1986.

## Θύματα

## Παραπομπές


## Εξωτερικοί σύνδεσμοι
* Aviation-Safety 

Κατηγορία:Αεροπορικά ατυχήματα και συμβάντα στην Ελλάδα
Αχιλλέας Καλεύρας

Ο **Αχιλλέας Καλεύρας** (1878 - 1972) ήταν Έλληνας έμπορος, πολιτικός, γερουσιαστής, υπουργός και νομάρχης.

## Βιογραφικά στοιχεία
Γεννήθηκε στην Ξάνθη το 1878 και αποφοίτησε από το Γενικό Λύκειο Χατζηχρήστου της Κωνσταντινούπολης. Επίσης, σπούδασε πολιτικές και οικονομικές επιστήμες στη Γενεύη. 

Από τον Οκτώβριο του 1913 ως τον Ιούλιο του 1914 ήταν υποδιοικητής (Νομάρχης Χαλκιδικής) και το 1915 έγινε Νομάρχης Πρέβεζας για 9 μέρες (7 - 16 Νοεμβρίου 1915).
 
Επίσης, υπηρέτησε ως νομάρχης στη Φλώρινα, την Πέλλα  και τη Λάρισα (1918-19).

Από τις 4 Σεπτεμβρίου 1926 ως τις 4 Ιουλίου 1928 ήταν υφυπουργός Γενικός Διοικητής Μακεδονίας.
Εξελέγη Γερουσιαστής Ροδόπης το 1929 (υπηρετώντας ως το 1935) και υπηρέτησε ως υφυπουργός Γενικός Διοικητής Ηπείρου από τις 14 Φεβρουαρίου 1929 ως τις 27 Φεβρουαρίου 1931 στις κυβερνήσεις του Ελευθερίου Βενιζέλου.
Από το 1935 ως το 1952 ήταν διευθυντής της Διεθνούς Έκθεσης Θεσσαλονίκης. 

Ανέπτυξε συγγραφικό έργο, με κύριο έργο του το "Η Ελλάς και οι Ιδέαι, Ο Στρατός, η Μακεδονία και ο Βενιζέλος".

Πέθανε σε ηλικία 94 ετών στη Θεσσαλονίκη στις 27 Ιουνίου 1972 και κηδεύτηκε την επομένη από τον ιερό ναό της του Θεού Σοφίας.
## Πηγές
*Κατάλογος τεκμηρίων

## Παραπομπές


Κατηγορία:Έλληνες γερουσιαστές
Κατηγορία:Έλληνες υφυπουργοί Γενικοί Διοικητές Μακεδονίας
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Νομάρχες Λάρισας
Κατηγορία:Νομάρχες Πέλλας
Κατηγορία:Νομάρχες Πρέβεζας
Κατηγορία:Νομάρχες Φλώρινας
Κατηγορία:Νομάρχες Χαλκιδικής
Κατηγορία:Έλληνες Νομάρχες
Αλφαβηταλφάβητος

**Αλφαβηταλφάβητος** είναι το όνομα ποιήματος που αποδίδεται στον Όσιο Μελέτιο το Γαλησιώτη (1206 - 1283) ή, σύμφωνα με άλλους, στον Μελέτιο τον Γεωγράφο (18ος αιώνας).

Πιστεύεται ότι ο Μελέτιος ο Γαλησιώτης έγραψε το ποίημα, που αποτελείται από γύρω στους 13.000 στίχους χωρίς ομοιοκαταληξία, ενώ βρισκόταν στη φυλακή. Ο Μελέτιος εξορίστηκε επειδή είχε στηλιτεύσει τα δόγματα των Λατίνων και διακρίθηκε για τον αντιλατινισμό του, που του στοίχισε σε εξορία και φυλακή, ενώ του έκοψαν και τη γλώσσα.

Ο χαρακτήρας του ποιήματος είναι θεολογικός και διδακτικός. Το όνομά του το οφείλει στην αλφαβητική σειρά με την οποία παρατίθενται τα θέματα του έργου.

## Πηγές
*Αποσπάσματα του ποιήματος

## Παραπομπές


Κατηγορία:Ποίηση
Σίντι (άθλημα)

Το **σίντι** (αγγλικά: *Shinty*, σκωτικά γαελικά: *camanachd*, *iomain*) είναι ομαδικό άθλημα το οποίο παίζεται με μπαστούνια και μπάλα. Διεξάγεται κυρίως σε ορεινές περιοχές (Highlands) της Σκωτίας, αλλά και από ορεσίβιους που ζουν στις μεγάλες πόλεις της Σκωτίας. Στο παρελθόν ήταν περισσότερο διαδεδομένο, όπως για παράδειγμα στην Αγγλία, αλλά και σε άλλες περιοχές ανά τον κόσμο, στις οποίες μετανάστευσαν ορεσίβιοι (Highlanders) από τη Σκωτία.

## Δείτε επίσης
* Σύνθετοι κανόνες σίντι-χέρλινγκ

## Παραπομπές


## Εξωτερικοί σύνδεσμοι
* 

Σίντι
Κατηγορία:Ομαδικά αθλήματα
Μπάντο (άθλημα)

Το **μπάντο** είναι ένα ομαδικό άθλημα που σχετίζονται με το χόκεϊ, το χέρλινγκ, το σίντι, και το μπάντι, ενώ καταγράφηκε για πρώτη φορά στην Ουαλία τον δέκατο όγδοο αιώνα. Το παιχνίδι διεξάγεται σε ένα μεγάλο γήπεδο μεταξύ των ομάδων, ενώ κάθε μία από αυτές διαθέτει μέχρι τριάντα παίκτες εξοπλισμένους με ένα μπάντο, το οποίο είναι ραβδί που μοιάζει με αυτό που χρησιμοποιείται στο χόκεϊ επί χόρτου. Αν και δεν υπάρχουν γνωστοί επίσημοι κανόνες, ο στόχος του παιχνιδιού είναι το λάχτισμα της μπάλας ανάμεσα σε δύο σημεία που χρησιμοποιούνται ως στόχοι σε κάθε άκρο του γηπέδου . Ηταν ιδιαίτερα δημοφιλές στην Γκλαμόργκαν το δέκατο ένατο αιώνα, όμως εξαλήφθηκε μέχρι το τέλος του αιώνα. Τώρα, ως άθλημα της μειονότητας, το παιχνίδι διεξάγεται ακόμη στα μέρη της Ουαλίας, ως παράδοση του Πάσχα.

## Παραπομπές


## Εξωτερικοί σύνδεσμοι
* Bando - An ancient manly game Peoples Collection of Wales, brief history of the sport with an image of a bando stick.

Κατηγορία:Αθλητισμός στην Ουαλία
Κατηγορία:Παιχνίδια με μπάλα
Κατηγορία:Ομαδικά αθλήματα
Θανατηφόρος ένεση

Η **θανατηφόρος ένεση** είναι η ένεση στο σώμα κάποιου μίας ή περισσότερων ουσιών (π.χ. βαρβιτουρικά, παραλυτικές ουσίες ή διαλύματα καλίου) με στόχο να επέλθει ο θάνατος. Η θανατηφόρος ένεση σήμερα χρησιμοποιείται κυρίως για τη θανατική ποινή, αλλά ο όρος μπορεί επίσης να χρησιμοποιηθεί για την αυτοκτονία ή την ευθανασία. Η μέθοδος αναπτύχθηκε στις Ηνωμένες Πολιτείες και χρησιμοποιείται επίσης ως νόμιμος τρόπος εκτέλεσης στην Κίνα, τη Γουατεμάλα, την Ταϋλάνδη και το Βιετνάμ, ενώ τη χρησιμοποιούσαν και οι Φιλιππίνες μέχρι την κατάργηση της θανατικής ποινής το 2006.

## Παραπομπές


Κατηγορία:Μέθοδοι εκτέλεσης
ΑΣΚ Ρίγα

Η **ΑΣΚ Ρίγα** (λετονικά: Rīgas ASK, αγγλικά: *ASK Riga*) είναι πρώην λετονική ομάδα καλαθοσφαίρισης με έδρα τη Ρίγα, η οποία υπήρξε η πρώτη πρωταθλήτρια Ευρώπης, κατακτώντας τρεις συνεχόμενους τίτλους από το 1958 ως το 1960. Τα αρχικά ASK σημαίνουν Army Sports Club (*Στρατιωτικός Αθλητικός Σύλλογος*).

## Ιστορία
Η ΑΣΚ Ρίγα υπήρξε η πρώτη πρωταθλήτρια Ευρώπης σε διασυλλογικό επίπεδο, κερδίζοντας και στους δύο αγώνες του διπλού τελικού τη βουλγάρικη Ακαντέμικ Σόφιας. Οι Λετονοί επανέλαβαν την επιτυχία τους την επόμενη χρονιά με τον ίδιο αντίπαλο, ενώ το 1959-60 κέρδισαν στον τελικό τη γεωργιανή Ντιναμό Τιφλίδας.

Το 1960-61, η ΑΣΚ απέκλεισε στην προημιτελική φάση τη Χάποελ Τελ Αβίβ από το Ισραήλ και στους ημιτελικούς την ισπανική Ρεάλ Μαδρίτης, αλλά στους τελικούς ηττήθηκε αρχικά με 87-62 από την ΤΣΣΚΑ Μόσχας, μην καταφέρνοντας να καλύψει τη διαφορά στον επαναληπτικό, όπου κέρδισε με 66-61.

Ο Αλεξάντερ Γκομέλσκι, ο οποίος υπήρξε προπονητής της ομάδας από το 1953, συνέχισε στην ομάδα της ΤΣΣΚΑ Μόσχας το 1966. Η λετονική ομάδα παρέμεινε ανταγωνιστική στο πρωτάθλημα της Σοβιετικής Ένωσης μέχρι τις αρχές της δεκαετίας του '90.

Η ομάδα διαλύθηκε και ανασυγκροτήθηκε στις 23 Μαρτίου 2006, με τη βοήθεια του δημοτικού συμβουλίου της Ρίγας, του Στρατού της Λετονίας και κάποιων χορηγών, με νέα έδρα την Αρένα Ρίγα. Στην πρώτη της χρονιά, η ομάδα έφθασε στους προημιτελικούς της Βαλτικής Λίγκας και του Eurocup.

Το 2006-07, με τον Τόρεϊ Μπραγκς, τον Σάντις Βάλτερς, τον Ράιτις Γκραφς, τον Σάντις Μπόυσκεβιτς και τον Κέρτις Μίλατζ στη σύνθεση της, η ΑΣΚ κατέκτησε το πρωτάθλημα Λετονίας, κερδίζοντας τη Βέντσπιλς με 4-2 στη σειρά των τελικών. Την επόμενη σεζόν, έφθασε και πάλι στον τελικό του λετονικού πρωταθλήματος και κατέκτησε την τρίτη θέση στη Βαλτική Λίγκα.

Μετά τη σεζόν 2008-09, η ΑΣΚ Ρίγα διαλύθηκε, λόγω χρεών ύψους 1,4 εκατομμυρίων λατς, με την ανακοίνωση της οριστικής διάλυσης να πραγματοποιείται στις 15 Σεπτεμβρίου 2009.

## Τίτλοι και διακρίσεις
### Εγχώριοι
* **Πρωταθλήματα Σοβιετικής Ένωσης (3)** :
1954-55, 1956-57, 1957-58

* *Φιναλίστ Πρωταθλήματος Σοβιετικής Ένωσης (2)*:
1961-62, 1963-64

* **Πρωταθλήματα Λετονίας (1)**:
2006-07

* *Φιναλίστ Πρωταθλήματος Λετονίας (1)*:
2007-08

### Διεθνείς

* **[[Ευρωλίγκα|Ευρωπαϊκά Πρωταθλήματα]] (Ευρωλίγκα) (3)**:
1957-58, 1958-59, 1959-60

* *Φιναλίστ [[Ευρωλίγκα|Ευρωπαϊκών Πρωταθλημάτων]] (Ευρωλίγκα) (1)*:
1960-61

## Παραπομπές


## Πηγές
* ASK RIGA - Welcome to Eurocup
* ASK Riga basketball, News, Roster, Rumors, Stats, Awards

Κατηγορία:Λετονικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ομάδων καλαθοσφαίρισης το 2004
Ριγα
Γαελικός αθλητισμός

Ο **γαελικός αθλητισμός** περιλαμβάνει όλο το φάσμα των γηγενών αθλημάτων στην Ιρλανδία, τα οποία βρίσκονται υπό την αιγίδα της Γαελικής Αθλητικής Ομοσπονδίας (GAA). Το γαελικό ποδόσφαιρο και το χέρλινγκ είναι τα δύο βασικά αθλήματα. Άλλα αθλήματα που διεξάγονται από την GAA είναι το ιρλανδικό χάντμπολ και το ράουντερς.

Η γυναικεία έκδοση του χέρλινγκ είναι το καμόγκι, για το οποίο είναι υπεύθυνη η Ομοσπονδία Καμόγκι της Ιρλανδίας και το γαελικό ποδόσφαιρο γυναικών, με αρμόδια τη Γαελική Ποδοσφαιρική Ομοσπονδία Γυναικών. Ενώ για τις διοργανώσεις των γυναικών δεν είναι υπεύθυνη η GAA, εντούτοις συνδέονται στενά μ' αυτή.

Σήμερα, τα γαελικά αθλήματα είναι τα πιο δημοφιλή στην Ιρλανδία όσον αφορά την προσέλευση φιλάθλων σε σημαντικά παιχνίδια. Παρά την οικονομική ύφεση, οι συμμετοχές το 2009 αυξήθηκαν κατά 11% εν σχέση με το 2008.

## Παραπομπές


## Εξωτερικοί σύνδεσμοι
*  της GAA

Γαελικός αθλητισμός
Σύνθετοι κανόνες σίντι-χέρλινγκ

Οι **Σύνθετοι κανόνες σίντι-χέρλινγκ** (αγγλικά: *Composite rules shinty–hurling*, ιρλανδικά: *Rialacha chomhréiteach sinteag-iomáint*) γνωστοί ως **σίντι-χέρλινγκ**, είναι ένα υβριδικό άθλημα που αναπτύχθηκε για να διευκολύνει τη διεξαγωγή διεθνών αναμετρίσεων μεταξύ παικτών των αθλημάτων σίντι και χέρλινγκ. Η πρώτη αναμέτρηση διεξήχθη το 1897 στο Σέλτικ Παρκ.

To σίντι-χέρλινγκ είναι ένα από τα λίγα ομαδικά αθλήματα στον κόσμο χωρίς συλλόγους ή πρωταθλήματα. Αυτή τη στιγμή διεξάγεται από δύο ανδρικές και γυναικείες ομάδες σε διεθνές επίπεδο. Η μορφή του παιχνιδιού των γυναικών ονομάζεται σίντι/καμόγκι.

Η Ιρλανδία είναι η κορυφαία ομάδα στο άθλημα, έχοντας κερδίσει τους τελευταίους έξι διεθνείς τίτλους της σειράς των αγώνων εντάντια στη Σκωτία.

## Παραπομπές


## Εξωτερικοί σύνδεσμοι
* Σύνθετοι κανόνες

Σιντι-χερλινγκ
Σιντι-χερλινγκ
Σιντι-χερλινγκ
Κατηγορία:Ομαδικά αθλήματα
Ζαν-Φρανσουά Ερναντές

Ο **Ζαν-Φρανσουά Ερναντές** (γεννημένος στις 23 Απριλίου 1969) είναι πρώην Γάλλος ποδοσφαιριστής, ο οποίος αγωνιζόταν στη θέση του κεντρικού αμυντικού.

## Ποδοσφαιρική καριέρα
Γεννημένος στην Τουρ, ο Ερναντές αγωνίστηκε για λογαριασμό των Τουλούζ ΦΚ, ΦΚ Σοσό και Ολιμπίκ Μαρσέιγ στη Γαλλία, σημειώνοντας συνολικό αριθμό συμμετοχών στη Λιγκ 1 της τάξεως των 177 αναμετρήσεων, στη διάρκεια των οποίων σημείωσε τρία τέρματα με τα χρώματα των δύο πρώτων του ομάδων. Στη διάρκεια της σεζόν 1995–96 βοήθησε στην άνοδο της Μαρσέιγ στη Λιγκ 1, τερματίζοντας ως δευτεραθλήτρια της Λιγκ 2.

Τον Ιανουάριο του 1998, ο Ερναντές μετακόμισε στην Ισπανία, όπου και πέρασε αγωνιζόμενος το υπόλοιπο της καριέρας του. Ξεκίνησε αγωνιζόμενος με τα χρώματα της ΣΝ Κομποστέλα, πραγματοποιώντας το ντεμπούτο του στην Πριμέρα Ντιβιζιόν κατά τη διάρκεια της 4ης αγωνιστικής, εισερχόμενος ως αλλαγή στο 14ο λεπτό μιας εκτός έδρας ισοπαλίας με σκορ 1–1 απέναντι στη Ρεάλ Οβιέδο,, σε μια σεζόν κατά την οποία οι Γαλικιανοί τελικώς υποβιβάστηκαν.

Στη διάρκεια των επομένων τεσσάρων ετών, ο Ερναντές βρέθηκε αγωνιζόμενος μεταξύ της Πριμέρα Ντιβιζιόν και της Σεγούντα Ντιβιζιόν, με τα χρώματα των Ράγιο Βαγιεκάνο και Ατλέτικο Μαδρίτης. Αποσύρθηκε από την ενεργό δράση το 2002, σε ηλικία 33 ετών.

## Προσωπική ζωή
Ο υιός του Ερναντές, Λυκά, είναι επίσης ποδοσφαιριστής, ενώ, επίσης, αγωνίζεται στη θέση του αμυντικού. Αγωνίστηκε σε επίπεδο νέων με τα χρώματα της Ατλέτικο Μαδρίτης.

## Παραπομπές


## Εξωτερικοί σύνδεσμοι
*
*Προφίλ στο OM Passion 
*
*Στατιστικά στο Footballdatabase

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές ΣΝ Κομποστέλα
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές Ατλέτικο Μαδρίτης
Διοργανώσεις Ε.Π.Σ. Σάμου 2015–16

Για την **περίοδο 2015–16**, η Ένωση Ποδοσφαιρικών Σωματείων Σάμου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σάμου.

Η πρωταθλήτρια ομάδα της ΕΠΣ Σάμου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Σάμου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Σάμου είναι η εξής:

* **Α΄ Κατηγορία** 
* 1ος Όμιλος: 5 ομάδες ( Πυθαγόρας, Καρλόβασι, Μεσαριά, Διαγόρας, ΣΘΕ)
* 2ος Όμιλος: 4 ομάδες ( Ένωση Βαθύλλου / Πανσαμιακού, Πολυκράτης, Ίκαρος, Α.Ο. Σάμου)

* **Β΄ Κατηγορία** 
* 8 ομάδες (Λαίλαπας, Κεραυνός, Κουρσάρος, Αναγέννηση, Άγιος Αθανάσιος, Κέρκης, Αρίσταρχος, Φοίνικας)

### Α΄ Κατηγορία
9 συνολικά ομάδες συμμετέχουν, χωρισμένες σε 2 ομίλους των 5 και 4 ομάδων. Οι πρώτοι κάθε ομίλου θα αγωνιστούν στον τελικό πρωταθλήματος στις 9 Απριλίου 2016 για την ανάδειξη του Πρωταθλητή. οι τελευταίοι των 2 ομίλων θα αγωνιστούν σε αγώνα κατάταξης για να κριθεί η μία ομάδα που θα υποβιβαστεί στην Β΄ Κατηγορία.
#### 1ος όμιλος

#### 2ος όμιλος

#### Τελικός Πρωταθλήματος
Ο τελικός μεταξύ των πρωταθλητών των 2 ομίλων έγινε στις 9 Απριλίου 2016. Πρωταθλητής ανακηρύχθηκε ο Πυθαγόρας

|}

#### Μπαράζ Παραμονής
Ο αγώνας έγινε στις 10 Απριλίου 2016 και η ομάδα της Ικαρίας κέρδισε την παραμονή επί των «Φοιτητών» στα πέναλτι.

|}

### Β΄ Κατηγορία
Με τη συμμετοχη 8 ομάδων ξεκίνησε η Β' κατηγορία της ΕΠΣ Σάμου. οι 2 πρώτες ομάδες θα ανεβούν κατηγορία. Πρωταθλήτρια Β΄ κατηγορίας είναι ο «Κεραυνός Πλατάνου» και στη δεύτερη προνομιούχο θέση τερμάτισε ο σύλλογος «Λαίλαψ Χώρας». 

Πηγή: Ιστολόγιο SamosSport (archive)

## Κύπελλο

Στο θεσμό του κυπέλλου συμμετέχουν τα σωματεία της Α' Ε.Π.Σ. Σάμου υποχρεωτικά και της Β' προαιρετικά. Η διοργάνωση ολοκληρώθηκε στις 17 Φεβρουαρίου του 2016 με τον τελικό. Το κύπελλο κατέκτησε ο Α.Ψ.Ε.Σ. Πυθαγόρας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Σάμου
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Camanachd Association

Η **Camanachd Association** (σκωτικά γαελικά: *Comann na Camanachd*) είναι η αρμόδια ομοσπονδία για το άθλημα του σίντι. Εδρεύει στην Ινβερνές της Σκωτίας και είναι υπεύθυνη για τους κανόνες του παιχνιδιού.

## Διοργανώσεις
* Camanachd Cup
* Scottish Hydro Premier Division

## Παραπομπές


## Εξωτερικοί σύνδεσμοι
* 

Σίντι
Κάθριν Μπολ

Η **Κάθριν Μπολ** (*Catharine Northcutt Ball*, 30 Σεπτεμβρίου 1951) είναι Αμερικανίδα πρώην κολυμβήτρια, δύο φορές χρυσή ολυμπιονίκης και πρώην κάτοχος παγκοσμίων ρεκόρ σε τρία αθλήματα.

Στις 28 Δεκεμβρίου του 1966 κατέρριψε στο Φορτ Λόντερντεϊλ το παγκόσμιο ρεκόρ στα 100 μ. προσθίως, με επίδοση 1.15.6. Στις 30 Ιουλίου του 1967, αποτέλεσε μέλος της ομάδας των Η.Π.Α. που κατέρριψε στο Γουίνιπεγκ το παγκόσμιο ρεκόρ στα 4x100 μ. μικτής με χρόνο 4.30.0. Την ίδια χρονιά βελτίωσε εντυπωσιακά τα ρεκόρ του προσθίου. Στις 19 Αυγούστου του 1967 κατέρριψε στη Φιλαδέλφεια (Πενσυλβάνια) το παγκόσμιο ρεκόρ στα 100 μ. προσθίως με χρόνο 1.14.6. Την επόμενη ημέρα, 20 Αυγούστου, κατέρριψε και το παγκόσμιο ρεκόρ στα 200 μ. προσθίως με χρόνο 2.39.5.

Στις 25 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 100 μ. προσθίως με χρόνο 1.14.2 και την επόμενη ημέρα, στις 26 Αυγούστου, και πάλι στο Λος Άντζελες, κατέρριψε το παγκόσμιο ρεκόρ και στα 200 μ. προσθίως με χρόνο 2.38.5. Επίσης, την ίδια χρονιά, αποτέλεσε μέλος της ομάδας των Η.Π.Α. που στις 14 Σεπτεμβρίου κατέρριψε στο Κολοράντο Σπρινγκς το παγκόσμιο ρεκόρ στα 4x100 μ. μικτής με χρόνο 4.28.1.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Ποδόσφαιρο διεθνών κανόνων

Το **ποδόσφαιρο διεθνών κανόνων** (αγγλικά: *international rules football*, ιρλανδικά: *Peil na rialacha idirnáisiunta*) γνωστό ως *διεθνείς κανόνες* (inter rules) στην Αυστραλία και *συμβιβασμός κανόνων* (compromise rules) στην Ιρλανδία, είναι ένα ομαδικό άθλημα και αποτελεί υβρίδιο από κώδικες ποδοσφαίρου, το οποίο αναπτύχθηκε για να διευκολυνθεί η διεξαγωγή διεθνών αγώνων μεταξύ παικτών του αυστραλιανού ποδοσφαίρου και του γαελικού ποδοσφαίρου.

Η πρώτη περιοδεία, που είναι γνωστή ως Παγκόσμια Περιοδεία Αυστραλιανού Ποδοσφαίρου (Australian Football World Tour), έλαβε χώρα το 1967, με τους αγώνες να διεξάγονται στην Ιρλανδία, το Ηνωμένο Βασίλειο και τις Ηνωμένες Πολιτείες. Το επόμενο έτος, τα παιχνίδια διεξήχθησαν μεταξύ της Αυστραλίας και της περιοδεύουσας ομάδας ποδοσφαίρου της κομητείας του Μιθ, ενώ η ομάδα του Μιθ είχε κατακτήσει το πανιρλανδικό πρωτάθλημα. Έπειτα από ορισμένες δοκιμές σε διεθνές επίπεδο μεταξύ της Αυστραλίας και της Ιρλανδίας, οι Σειρές Διεθνών Κανόνων (International Rules Series) μεταξύ των κύριων ομάδων διεθνών κανόνων της Αυστραλίας και της Ιρλανδίας διεξάγονται αδιάλειπτα σε ετήσια βάση από το 1998 (εκτός από τη διοργάνωση του 2007 που ακυρώθηκε). Επίσης, έχει αυξηθεί το ενδιαφέρον στις αναπτυσσόμενες αγορές του γαελικού και του αυστραλιανού ποδοσφαίρου και θεωρείται ως εργαλείο ανάπτυξης από τα διοικητικά όργανα των δύο αθλημάτων, ιδιαίτερα από την Επιτροπή Ομοσπονδίας Αυστραλιανού Ποδοσφαίρου.

Το ποδόσφαιρο διεθνών κανόνων δεν περιλαμβάνει κάποιο σύλλογο ή πρωτάθλημα. Επί του παρόντος διεξάγεται από άνδρες, γυναίκες και παιδιά σε συγκεκριμένες διοργανώσεις ή δοιμαστικούς αγώνες.

## Παραπομπές


## Εξωτερικοί σύνδεσμοι
* International rules pages at the Gaelic Athletic Association website
* International rules pages at the Australian Football League website

Ποδόσφαιρο διεθνών κανόνων
Ποδόσφαιρο διεθνών κανόνων
Κατηγορία:Ομαδικά αθλήματα
Κατηγορία:Υβριδικά αθλήματα
Αραβοβυζαντινή συνθήκη του 641

Η **Αραβοβυζαντινή συνθήκη του 641** ήταν συνθήκη που υπογράφηκε το 641 και όριζε το τέλος του πολέμου που έμεινε γνωστός σαν Αραβική ή Μουσουλμανική κατάκτηση της Αιγύπτου. Η συνθήκη υπογράφηκε ανάμεσα στην Βυζαντινή Αυτοκρατορία και το Αραβικό Χαλιφάτο Ρασιντούν. Ουσιαστικά με την συνθήκη αυτή η Βυζαντινή Αίγυπτος πέρναγε οριστικά στα χέρια των Αράβων και ορίζονταν ο τρόπος αποχώρησης των Βυζαντινών κι άλλες λεπτομέρειες. 

## Ιστορικό υπόβαθρο
Το 641 οι Άραβες είχαν κατακτήσει όλα τα φρούρια των Βυζαντινών στην Αίγυπτο και πολιορκούσαν ήδη την πρωτεύουσσα Αλεξάνδρεια έξι μήνες, ουσιαστικά το τελευταίο οχυρό των Βυζαντινών. Την ίδια χρονιά και στις 11 Φεβρουαρίου πέθανε και ο αυτοκράτορας Ηράκλειος και η αυτοκράτειρα Μαρτίνα έδωσε εντολή στον μητροπολίτη Αλεξάνδρειας, Κύρο, να διαπραγματευτεί ειρήνη. 

## Η Συνθήκη
Η συνθήκη που υπογράφηκε περιείχε μεταξύ άλλων τους όρους:
* Ανακωχή έως τις 28 Σεπτεμβρίου.
* Μέχρι τη καταλυτική ημερομηνία αποχώρηση των Βυζαντινών με τα υπάρχοντα τους.
* Να αφεθούν οι κάτοικοι της Αιγύπτου στο Χριστιανισμό και να μην εξισλαμιστούν.
* Να επιτραπεί να διαμένουν οι Εβραίοι στην Αλεξάνδρεια.
* Δέσμευση των Βυζαντινών ότι δεν θα επιστρέψουν να ανακαταλάβουν την Αίγυπτο.

Οι Βυζαντινοί αποχώρησαν από την Αίγυπτο αλλά επέστρεψαν πάλι το 646 αλλά απέτυχαν να την ανακαταλάβουν.

## Παραπομπές


## Πηγές
* 

Κατηγορία:Αραβική κατάκτηση της Αιγύπτου
Κατηγορία:Συνθήκες της Βυζαντινής Αυτοκρατορίας
1,1-διφθορυδραζίνη

Η **1,1-διφθορυδραζίνη** (αγγλ. *1,1-difluorohydazine*) είναι ανόργανη χημική ένωση, που περιέχει άζωτο, υδρογόνο και φθόριο, με μοριακό τύπο **N<sub>2</sub>H<sub>2</sub>F<sub>2</sub>**, αν και ενίοτε παριστάνεται με τον ημισυντακτικό τύπο **NH<sub>2</sub>NF<sub>2</sub>**. Μπορεί να θεωρηθεί ότι παράγεται από την υδραζίνη (NH2NH2), αν αντικατασταθούν τα δύο (2) από τα άτομα υδρογόνου, που συνδέονται με το ίδιο άτομο αζώτου, με άτομα φθορίου. Έχει ένα ισομερές θέσης, την 1,2-διφθορυδραζίνη.

## Παραπομπές και σημειώσεις


Κατηγορία:Ανόργανες υδραζίνες
Κατηγορία:Ανόργανες ενώσεις φθορίου
Κατηγορία:Ασταθείς ενώσεις
Κατηγορία:Υδρίδια
Πολιορκία της Μέμφιδας (640)

Η **Πολιορκία και Αραβική κατάκτηση της Μέμφιδας** ήταν ένα γεγονός κατά την Αραβική κατάκτηση της Αιγύπτου που έγινε τον Δεκέμβριο του 639 ή το 18 έτος της Εγίρας όταν οι Άραβες εισέβαλαν στην Βυζαντινή Αίγυπτο και την κατέλαβαν. Ο Άραβας στρατηγός Αμπού Ιβν Ας με άδεια του χαλίφη Ουμάρ ιμπν αλ-Χαττάμπ ξεκίνησε με 30.000 στρατό κατά της Βυζαντινής Αιγύπτου. Αρχικά οι Άραβες κατέλαβαν χωρίς αντίσταση την Αρίς κι έπειτα την πόλη Πελούσιο μετά έναν μήνα πολιορκία.

Μετά το Πελούσιο, και το 640, ο Αραβικός στρατός έφτασε στην Μέμφιδα όπου άρχισε αμέσως πολιορκία. Τότε ο πατριάρχης Αλεξάνδρειας Κύρος πήρε πρωτοβουλία και πρότεινε στον Αμπού Ιβν Ας να αποσυρθεί και οι Βυζαντινοί να καταβάλουν φόρο ενώ η κόρη του αυτοκράτορα Κωνσταντίνου Γ΄,  Ευδοξία να παντρευτεί έναν γιο του χαλίφη Ουμάρ ιμπν αλ-Χαττάμπ. Μαθαίνοντας την πρόταση αυτή ο στρατηγός Μαριανός την αποδοκίμασε κι έσπευσε στην Μέμφιδα με άγνωστο αριθμό στρατιωτών για να την υπερασπιστεί.

Η πόλη πολιορκούνταν επτά μήνες όταν ο έπαρχος Μακουκάς και οι Κόπτες κάτοικοι έκαναν κρυφά συμφωνία με τους άραβες και παρέδωσαν την πόλη ενώ ο βυζαντινός στρατός αμυνόταν στο κάστρο της. Μαθαίνοντας το οι Βυζαντινοί εγκατέλειψαν το κάστρο και κατευθύνθηκαν προς άλλες πόλεις για υπεράσπισή τους.

## Παραπομπές


## Πηγές
* 

Κατηγορία:Αραβική κατάκτηση της Αιγύπτου
Κατηγορία:Πολιορκίες της Βυζαντινής Αυτοκρατορίας
Φήλιξ των Βουρβόνων-Πάρμας

Ο **Φήλιξ της Πάρμας** (γερμ. *Felix von Bourbon-Parma*, 28 Σεπτεμβρίου 1893 - 8 Απριλίου 1970) από τον Οίκο των Βουρβόνων-Πάρμας, ήταν πρίγκιπας της Πάρμα και πρίγκιπας σύζυγος της Καρλόττας, Μεγάλης Δούκισσας του Λουξεμβούργου (1919 - 1964).

## Βιογραφία
Ο *Φήλιξ Μαρία Βικέντιος* ήταν ο έκτος γιος (3ος από τον 2ο γάμο) του Ροβέρτου της Πάρμα και της 2ης συζύγου του Μαρίας Αντωνίας των Μπραγκάνσα, κόρης του Μιχαήλ Α΄ της Πορτογαλίας. Η ετεροθαλής αδελφή του, Μαρία Λουίζα, παντρεύτηκε τον Φερδινάνδο Α΄ της Βουλγαρίας και η αμφιθαλής αδελφή του, Ζίτα, τον Κάρολο της Αυστρίας.

Παρά την απώλεια του δουκάτου του το 1859, όταν ενσωματώθηκε στην Ιταλία, ο πατέρας του είχε αρκετή περιουσία: το Κάστρο Σβάρτσαου αμ Στάιμφελτ κοντά στη Βιέννη, τη Βίλλα Πιανόρε στα βορειο-δυτικά της Ιταλίας και το μεγαλειώδες Κάστρο του Σαμπόρ. Είχε 21 παιδιά και για τη μετακίνησή του χρειαζόταν τουλάχιστον δώδεκα αυτοκίνητα. Οι δύο πρώτοι γιοί είχαν νοητική υστέρηση και έτσι ο τρίτος,Ηλίας, κληρονόμησε το μεγαλύτερο μέρος της περιουσίας. Ο Σίξτος και ο Ιαβέρης, ο 4ος και ο 5ος γιος, διεκδίκησαν από τα γαλλικά δικαστήρια μεγαλύτερο μέρος της περιουσίας, αλλά χωρίς να δικαιωθούν. 

Το 1919 νυμφεύτηκε την Καρλόττα των Νάσσαου, κόρη του Γουλιέλμου Δ΄ του Λουξεμβούργου, που ήταν εξαδέλφη του, διότι η μητέρα της, Μαρία Άννα των Μπραγκάνσα, ήταν κόρη του Μιχαήλ Α΄ της Πορτογαλίας. Του απονεμήθηκε ο τίτλος του *πρίγκιπα του [[Λουξεμβούργο|Λουξεμβούργου]]*. Ο Φήλιξ κράτησε και τον τίτλο του, αυτόν του *[[Οίκος των Βουρβόνων-Πάρμας|πρίγκιπα των Βουρβόνων-Πάρμας]]*, έτσι όλοι οι απόγονοί του προσφωνούνται και αυτοί ως *βασιλικές υψηλότητες*, ενώ ως τότε επροσφωνείτο μόνο ο μέγας δούκας και ο διάδοχος. Υπηρέτησε ως λοχαγός των δραγώνων της Αυστρίας. Στο Λουξεμβούργο ήταν πρόεδρος του Ερυθρού Σταυρού, συνταγματάρχης της Εταιρείας Εθελοντών και Γενικός Επιθεωρητής του Στρατού. Το 1934 η οικογένεια επώλησε το κάστρο του Μπεργκ και το μεγαλύτερο μέρος του δάσους Γκρύνεβαλντ στο κράτος.

## Οικογένεια
Νυμφεύτηκε την εξαδέλφη του Καρλόττα του Λουξεμβούργου, κόρη του Γουλιέλμου Δ΄ του Λουξεμβούργου, και είχε τέκνα:
* Ιωάννης (1921 - 2019), Μέγας Δούκας του Λουξεμβούργου (1964 - 2000). Παραιτήθηκε υπέρ του γιου του, Ερρίκου.
* Ελισάβετ (1922 - 2011), παντρεύτηκε τον Φραγκίσκο του Χόενμπεργκ.
* Μαρία Αδελαΐδα (1924 - 2007), παντρεύτηκε τον Καρλ Γιόζεφ, Κόμη Χένκελ του Ντόννερσμαρκ.
* Μαρία Γαβριέλλα (1925 - 2023), παντρεύτηκε τον Κνουτ, 7ο Κόμη του Χόλσταϊν-Λέντρεμποργκ.
* Κάρολος (1927 - 1977).
* Αλίκη (1929 - 2019), παντρεύτηκε τον Αντώνιο, 13ο Πρίγκιπα του Λιν.  Η κόρη τους:
** Χριστίνα του Λιν, παντρεύτηκε τον Αντώνιο της Ορλεάνης-Μπραγκάνσα.

Του έχουν απονεμηθεί: το παράσημο του Χρυσού Λέοντος του Οίκου του Νάσσαου και του Τάγματος του Αγίου Λουδοβίκου για την προσφορά του. Το Βέλγιο του απένειμε το Μεγαλόσταυρο του Λεοπόλδου και η Πορτογαλία το Μεγαλόσταυρο του Τάγματος των Αβίς. 

## Πρόγονοι





## Παραπομπές


Φελιξ
Κατηγορία:Οίκος των Βουρβόνων-Πάρμας
Μισογυνισμός

**Μισογυνισμός** είναι το μίσος και η δυσαρέσκεια απέναντι στις γυναίκες. Ο μισογυνισμός μπορεί να εκδηλωθεί με πολυάριθμους τρόπους, μεταξύ των οποίων η σεξουαλική διάκριση (όχι σεξισμός), η εχθρότητα, οι αντιλήψεις περί ανδρικής υπεροχής, η υποτίμηση των γυναικών, η βία κατά των γυναικών και η σεξουαλική αντικειμενοποίηση των γυναικών. Ο μισογυνισμός συναντάται περιστασιακά σε αρχαία κείμενα σχετικά με τις διάφορες μυθολογίες. Επιπλέον, δυτικοί φιλόσοφοι με διάφορες επιρροές και στοχαστές έχουν περιγραφεί ως μισογυνιστές. Το 2012 το λεξικό Macquarie (το οποίο τεκμηριώνει Αυστραλιανά Αγγλικά και Αγγλικά Νέας Ζηλανδίας) έχει επεκτείνει τον ορισμό, ούτως ώστε να περιλαμβάνει όχι μόνο το μίσος για τις γυναίκες αλλά και "οχυρωμένες προκαταλήψεις εναντίον των γυναικών".

## Παραπομπές


Κατηγορία:Φύλο
Κατηγορία:Προκαταλήψεις
Κατηγορία:Μίσος
Κατηγορία:Διάκριση
Κατηγορία:Σεξισμός
Ερνέστο Σέρρα

Ο **Ερνέστο Σέρρα** (ιταλ.:*Ernesto Serra*, 24 Μαρτίου 1860 - 17 Μαΐου 1915) ήταν Ιταλός ζωγράφος σκηνών από την καθημερινή ζωή (*genre*), τοπίων και πορτρέτων καταγόμενος από το Βαράλλο (Varallo Sesia) στην επαρχία Βερτσέλλι (Vercelli) του Πεδεμόντιου.

## Έργο
Φοίτησε στην *[[Accademia Albertina]]* στο Τορίνο υπό την επίβλεψη του καθηγητή Αντρέα Γκαστάλντι (Andrea Gastaldi, 1826-1889) κερδίζοντας μάλιστα χρυσό μετάλλιο στην ζωγραφική πορτρέτων.

Στην Έκθεση που διεξήχθη στο Τορίνο το 1884 παρουσίασε το πορτρέτο μιας κυρίας με την ονομασία *Elda*. Το έργο αυτό απέσπασε πολύ θετικές κριτικές από το κοινό. Η *Elda* αποκτήθηκε από επιτροπή της Έκθεσης και αξιοποιήθηκε ως βραβείο για την λοταρία. Το 1886 ο Σέρρα παρουσίασε τον πίνακα *Così?* στην Έκθεση *Primaverile Fiorentina* που διοργανώθηκε στην Φλωρεντία. Ακολούθησαν το επόμενο έτος τα έργα *Lilia*, *Civetteria* και *Trastulli materni* στην *Esposizione Nazionale Artistica di Venezia* (Εθνική Καλλιτεχνική Έκθεση της Βενετίας). Την περίοδο 1888-1895 έζησε στο Παρίσι με την χορηγία του *Negozianti d'Arte di Colà*. Εκεί παρουσία τους πίνακες *Maura pienserosa* και *Visione*.

Έπειτα επέστρεψε στην Ιταλία και συγκεκριμένα στο Τορίνο, όπου εγκατέστησε το στούντιό του. Το 1897 παρουσίασε έργα του στην Μπιενάλε της Βενετίας και τον επόμενο χρόνο στην *Esposizione Generale Italiana*, και την *Esposizione d'Arte Sacra Antica e Moderna* Για την συμμετοχή του στην δεύτερη Έκθεση του απονεμήθηκε αργυρό μετάλλιο. Το 1901 παρουσίασε τον πίνακα *Falciatore* στην Διεθνή Έκθεση Τέχνης του Μονάχου, αποσπώντας πολύ θετικές κριτικές. Το έργο αυτό εκτέθηκε ξανά στην *Internazionale* της Ρώμης το 1904 και ξανά στην *Esposizione della Promotrice di Belle Arti* το 1913 στο Τορίνο. Το 1902 συμμετείχε επίσης στην *Esposizione Quadriennale di Belle Arte* με τον πίνακα *Fiori d'aprile*. Πολλά από τα έργα του εντάχθηκαν σε δημοτικές και κρατικές συλλογές, ενώ ο ίδιος είχε την υποστήριξη του Ιταλού βασιλέα Βίκτωρα Εμμανουήλ Γ΄ και της Πριγκίπισσας Ισαβέλας της Βαυαρίας. 

Κατά τον ύστερο βίο του επικεντρώθηκε στην φιλοτέχνηση τοπίων των βουνών γύρω από το Τορίνο. Απεβίωσε στις 17 Μαΐου 1915.

## Δείτε επίσης
* Κατάλογος Ιταλών ζωγράφων

## Παραπομπές


Κατηγορία:Ιταλοί ζωγράφοι του 19ου αιώνα
Ροζ ολοταχώς

Το ***Ροζ ολοταχώς*** είναι ελληνική κωμική ταινία του 2001 σε σκηνοθεσία του Δημήτρη Γιατζουζάκη και σενάριο των Χάρη Ρώμα και Άννας Χατζησοφιά. 

## Πλοκή

Ο Θωμάς Γαροφάλλου, ένας παρουσιαστής τοκ σόου προσπαθεί να αποκαλύψει στο πανελλήνιο ότι ο Αριστοτέλης Χαραμής, υπουργός Παιδείας είναι γκέι. Μαζί με τη συνεργάτιδά του, Ελένη Σιστοβάρη, του στήνουν παγίδα για να τον μαγνητοσκοπήσουν κρυφά, όμως γίνεται μια παρεξήγηση και η εικόνα που βγαίνει προς τα έξω είναι πως ομοφυλόφιλος είναι ο δημοσιογράφος, ο οποίος στιγματίζεται και χάνει τη γυναίκα του. Η αποκάλυψη αυτή πλήττει το κύρος και των δύο, με αποτέλεσμα να χάσουν τις θέσεις τους.

Οι δύο άνδρες, θέλοντας να επανέλθουν στο προσκήνιο, συμμαχούν, κάτι που θα φέρει απρόβλεπτα αποτελέσματα. Έχοντας γίνει ήρωες στα μάτια όλων των καταπιεσμένων, οι δυο άντρες γίνονται ιδρυτές ενός νέου, εναλλακτικού κόμματος, ενώ προσποιούνται ότι είναι ζευγάρι για να προσελκύσουν ψηφοφόρους.

## Διανομή ρόλων
**Πρωταγωνιστές**:

**Συμμετέχουν**

## Παραγωγή
Η πρεμιέρα της ταινίας πραγματοποιήθηκε στις 15 Φεβρουαρίου 2001. Κόβοντας 60.000 εισιτήρια πανελλαδικά, κατατάχθηκε στην 6η θέση ανάμεσα σε 22 ταινίες της ίδιας σεζόν. Κυκλοφόρησε και με τη μορφή ντιβιντί στις 23 Αυγούστου της ίδιας χρονιάς.  Η ταινία έλαβε μέρος στο διαγωνιστικό τμήμα του 42ου φεστιβάλ Θεσσαλονίκης. **

## Παραπομπές


## Εξωτερικοί σύνδεσμοι
*Η ταινία στο IMDb

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2001
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Σενάρια του Χάρη Ρώμα
Κατηγορία:Ταινίες γυρισμένες στην Ελλάδα
Gucci

Ο oίκος **Gucci**  είναι ιταλική εταιρεία που ιδρύθηκε το 1921 και ειδικεύεται σε δερμάτινα είδη πολυτελείας.

## Ιστορία
left|μικρογραφία|Ο ιδρυτής, Γκούτσιο Γκούτσι
Ο Γκούτσιο Γκούτσι άνοιξε ένα μικρό κατάστημα το 1921 με δερμάτινα είδη. Η επιτυχία τον περίμενε και η εταιρεία αναπτύσσεται γύρω από τον τομέα της ιππασίας. Το 1930 ο οίκος επεκτείνεται και σε παπούτσια, γάντια, και εσώρουχα. Κατά την περίοδο της φασιστικής δικτατορίας λόγω ελλείψεως δέρματος και πρώτων υλών, ο σχεδιαστής, που πρέπει να φανεί ότι είναι δημιουργικός, ακριβώς μετά το Β΄ Παγκόσμιο πόλεμο εισάγει στην αγορά την «τσάντα μπαμπού», εξαιτίας της επιτυχίας της οποίας το υλικό αυτό θα χρησιμοποιηθεί σε πολλά άλλα προϊόντα. Οι λωρίδες πράσινο/ κόκκινο/ πράσινο, σημάδι αναγνώρισης του οίκου, εμφανίζονται την ίδια περίπου εποχή.

Το 1953 ο Γκούτσιο Γκούτσι πέθανε και ο οίκος περνάει στα χέρια των 4 γιων του. Στη δεκαετία του 1960, αρχίζει η διεθνοποίηση της εταιρείας, πρώτα με τις Ηνωμένες Πολιτείες και μετα με την Ασία. Το λογότυπο GG (για τα αρχικά των Guccio Gucci) δημιουργείται. Η δεκαετία του 1980 ήταν μια περίοδος παρακμής για τον οίκο. Στη δεκαετία του 1990 ο Tom Ford φτάνει φέρνοντας στον οίκο με την Ιταλική προέλευση την ανανέωση μαζί με τη μούσα του Caroline Roitfeld, τότε επικεφαλής της Γαλλικής Vogue. To 1999 κατά τη διάρκεια της διαμάχης για το Gucci, ο Μπερνάρ Αρνό και ο Φρανσουά Πινό προσπαθούν να πάρουν τον έλεγχο του οίκου. Η ομάδα Pinault-Printemps-Redoute, μετέπειτα Kering, παίρνει την πλειοψηφία χάρη σε μια οικονομική συμφωνία. Το έτος 2008, είδε τη γέννηση μιας νέας έννοιας του οίκου μαζί με το άνοιγμα του μεγαλύτερού του καταστήματος στη Νέα Υόρκη, στην καρδιά της 5ης λεωφόρου.

Το 2011 ο οίκος ανοίγει ένα μουσείο 1700 τετραγωνικών μέτρων στη Φλωρεντία, στο Palazzo della Mercanzia. Η τιμή πώλησης των τσαντών αυξάνεται κατά 40% μεταξύ του 2009 και 2013.

2310

## Παραπομπές

Κατηγορία:Μάρκες ειδών ένδυσης
Κατηγορία:Κατασκευαστές αξεσουάρ μόδας
Κατηγορία:Επιχειρήσεις της Ιταλίας
Ολυμπιακή Αεροπορία Πτήση 830 (1976)

Η **Πτήση 830 της** **[[Ολυμπιακή Αεροπορία|Ολυμπιακής Αεροπορίας]]** ήταν εσωτερική επιβατική πτήση από την Αθήνα, στην Κοζάνη, με ενδιάμεσο σταθμό στη Λάρισα. Στις 23 Νοεμβρίου 1976 το ελικοφόρο αεροσκάφος τύπου NAMC YS-11A με νηολόγιο *SX-BBR* που εκτελούσε την πτήση συνετρίβη σε υψόμετρο 1.300 μέτρων (4.265 πόδια) σε βουνό κοντά στα Σέρβια της Κοζάνης με αποτέλεσμα να χάσουν τη ζωή τους οι 50 επιβαίνοντες.

## Ατύχημα
Όταν το αεροσκάφος δεν κατόρθωσε να προσγειωθεί στη Λάρισα λόγω κακοκαιρίας, αποφασίστηκε να πετάξει απευθείας για Κοζάνη σε υψόμετρο 1.670 μέτρων (5.500 πόδια). Η τελευταία επικοινωνία με τους ελεγκτές εναέριας κυκλοφορίας έγινε στις 09:45 όταν ο κυβερνήτης δήλωσε πως το αεροσκάφος βρισκόταν 15 ναυτικά μίλια νότια της Κοζάνης με κατεύθυνση 318 μοιρών, και του ανακοινώθηκε το δελτίο καιρού. Στις 10:19 χωρίς να έχει ακουστεί τίποτα από το αεροσκάφος, ο αερολιμένας τέθηκε σε κατάσταση εκτάκτου ανάγκης, και ανακαλύφθηκε πως η Πτήση 830 συνετρίβη σε υψόμετρο 1.300 μέτρων σε ένα βουνό κοντά στα Σέρβια. Τα βουνά ήταν καλυμμένα από σύννεφα.

## Έρευνα
Η έρευνα έδειξε πως το αεροσκάφος κινούνταν με κατεύθυνση 310 μοίρες όταν προσέκρουσε στο έδαφος, διαλύθηκε για τα επόμενα 200 μέτρα προτού πετάξει ξανά για λίγο, και τελικά συνετρίβη στη βάση ενός άλλου λόφου. Ξέσπασε πυρκαγιά μετά το πρώτο συμβάν, η οποία συνέχισε να καίει το αεροσκάφος για τις επόμενες ώρες, καταστρέφοντάς το. Το βουνό στο σημείο του ατυχήματος, πάνω από τα 910 μέτρα (3.000 πόδια) ήταν καλυμμένο από νέφωση.

## Αεροσκάφος
Το αεροσκάφος ήταν ένα δικινητήριο ελικοφόρο NAMC YS-11A, με νηολόγιο *SX-BBR* και αριθμό κατασκευής 2156. Πέταξε για πρώτη φορά στις 12 Απριλίου 1971 στην Ιαπωνία και παραδόθηκε στην Ολυμπιακή Αεροπορία στις 28 Απριλίου 1971.
## Σημειώσεις

;Παραπομπές σημειώσεων


## Παραπομπές
; Σημειώσεις

; Βιβλιογραφία
*  

## Εξωτερικοί σύνδεσμοι
*  AviationSafety Network report 

Κατηγορία:Αεροπορικά ατυχήματα και συμβάντα της Ολυμπιακής Αεροπορίας